|  |
| --- |
| Richárd Rapport |
|  
Richardas Raportas 2016 m. Karlsrūhėje |
| Šalis | Vengrija |
| Gimė | 1996 m. kovo 25 d. (27 metai)Sombathėjus, Vengrija |
| Titulas | didmeistris (2010) |
| FIDE reitingas | 2764 (2022 m. birželis) |
| Aukščiausias reitingas | 2776 (2022 m. balandis)) |

**Richardas Raportas** (g. 1996 m. kovo 25 d. Sombathėjus, Vengrija) – Vengrijos šachmatų didmeistris. Šį titulą pelnė būdamas 13 metų, 11 mėnesių ir 6 dienų. Vengrijos šachmatų čempionas (2017). 2022 m. FIDE didžiojo prizo varžybose užėmė 2–ą vietą, kuri suteikė jam teisę varžytis 2022 m. kandidatų turnyre. Tų pačių metų gegužės mėn. pagal reitingą jis buvo 5–as žaidėjas pasaulyje.

Jaunimo varžybos
----------------

Raportas žaisti šachmatais išmoko ketverių metų. Pirmąją sėkmę pasiekė, būdamas devynerių metų, kai Europos Sąjungos jaunių čempionate laimėjo 10–mečių čempionatą.

DM  Roberto Rucko padedamas R. Raportas sparčiai tobulėjo: 2008 m. tapo FIDE meistru, 2009 m. – tarptautiniu meistru, o 2010 m. vasario mėn. būdamas 13-os metų ir 11–os mėnesių – didmeistriu. Titulą įvykdė, būdamas jaunesnis už savo tautiečius, taip pat šachmatų vunderkindus: Juditą Polgar ir Peterį Leko.

2012 m. R. Raportas, dalyvaudamas Pasaulio jaunimo čempionate (10 tšk. iš 13–os), tapo sidabro medalininku.

Šalies čempionatai
------------------

2017 m. jis tapo Vengrijos šachmatų čempionu.

Turnyrai
--------

2013 m. 17–metis laimėjo „21–ą Sigeman & Co" turnyrą. Tais pačiais metais – Neckar Open (7 tšk. iš 9). 2015 m. laimi turnyrą Maltoje. 2018 m. Vilorboje,
2019 m. – Dandžou (Hainanas varžybas.

Rapportas 2018 m. „Gibraltar Masters" turnyre surinko 7,5/10, bet praleidęs į priekį DM Levoną Aronianą, Maksimą Vašjė-Lagravą ir Hikaru Nakamurą, buvo 4–as.

Dortmundo „Sparkassen" turnyre surinkęs 4 tšk. iš 7 galimų pasidalijo antrąja vietą su didmeistriais Janu Nepomniaščiu, Radoslavu Vojtačeku ir Teimuru Radžabovu.

Po šios sėkmės Raportas jau 14–as pagal reitingą pasaulyje, bet Kovid 19 protrūkis daugiau nei metams sustabdė jo karjerą. Tačiau nuo 2021 m. kai buvo atnaujinti turnyrai, jo reitingas tik kilo.

2022 m. sausį R. Raportas, surinkęs 8 tšk. iš 13, pasidalijo antrąją vietą su DM Šahrijaru Mamedžarovu 84–ajame „Tata Steel Masters" turnyre.

Pasaulio šachmatų čempionatų varžybos
-------------------------------------

### FIDE pasaulio taurė

Raportas labai sėkmingai pasirodė 2017 m. FIDE pasaulio taurės varžybose Batumyje, kur įveikė didmeistrius Ji Vei, Li Čao ir Jevgenijų Najerą, bet ketvirtfinalyje pralaimėjo DM Dynui Lyrenui.

### FIDE Didžiojo prizo varžybos

Raportas savo aukšto reitingo dėka pateko į 2022 m. Didžuiojo prizo varžybas. Pirmojo etapo Berlyno pusfinalyje jis pralaimėjo Hikaru Nakamurai, bet Belgrado turnyre užėmė pirmąją vietą. Užėmęs antrąją vietą bendrojoje įskaitoje, pateko į 2022 m. kandidatų turnyrą. Tai pakėlė jo reitingą iki 2776 Elo reitinge ir jis gegužę pagal FIDE reitingų sąrašą buvo penktas pasaulyje.

### Kandidatų varžybos

|  |
| --- |
|  **Šią straipsnio dalį reikėtų išplėsti.** |

Komandinės varžybos
-------------------

### Šachmatų olimpiada

2014 m. šachmatų olimpiadoje R. Raportas buvo apdovanotas komandiniu sidabro medaliu. Žaisdamas prie ketvirtos lentos jis pelnė 5,5 taško iš 9 5.

### Europos čempionatas

Atstovaudamas Vengrijos komandai R. Raportas žaidė 2015 m. ir 2017 m. Europos komandiniuose šachmatų čempionatuose.
2015 m. R. Raportas, žaisdamas prie antrosios lentos iškovojo asmeninį aukso medalį (6,5 tšk. iš 9) ir komandinį bronzos medalį.

Greitieji šachmatai
-------------------

Paryžiaus „Rapid & Blitz" varžybose jis pasidalijo ketvirtąja vieta su Aronianu, Sent Luiso „Rapid & Blitz" turnyre užėmė trečią vietą.

Raportas buvo vienintelis lyderis įpusėjus 2021 m. Norvegijos šachmatų turnyrui, tačiau užėmė trečią vietą po to, kai pralaimėjo  M. Karlsenui ir Alirezai Firuzdžai.

2019 m. „ Champions Showdown "greitosiose partijose įveikė DM Samą Šanklandą 31,5:16,5.
2021 m. pabaigoje Gašimovo memoriale Baku R. Raportas pirmą kartą sužaidė lygiosiomis su F. Karuana (24/36), bet dėl pralaimėjimo Armagedono atkrentamojoje partijoje užėmė antrąją vietą.

Šaltiniai
---------

1. ↑  „Richardas Raportas. FIDE profilis" (anglų). Nuoroda tikrinta 2022-06-15.
2. ↑  „Richardo Raporto reitingo kitimo grafikas" (anglų). Nuoroda tikrinta 2022-06-15.
3. ↑  „Zalakarose Raportas Richardas laimėjo atvirą Vengrijos čempionatą" (anglų). Nuoroda tikrinta 2022-06-16.
4. ↑  „21st -GM Rapport(HUN) Wins" (anglų). Nuoroda tikrinta 2022-06-16.
5. ↑  „17st Neckar Open" (anglų). Nuoroda tikrinta 2022-06-16.
6. ↑  „2015 m. Maltos turnyro pranešimas" (anglų). Nuoroda tikrinta 2022-06-16.
7. ↑  „2018 m. 2-oji Vergani taurė" (anglų). Nuoroda tikrinta 2022-06-16.
8. ↑  „Raportas triumfuojs Dandžou turnyre" (anglų). Nuoroda tikrinta 2022-06-16.
9. ↑  „Galutinė lentelė po 10-ties ratų" (anglų). Nuoroda tikrinta 2022-06-16.
10. ↑  „2019 m. Dortmundo Sparkassen turnyras" (anglų). Nuoroda tikrinta 2022-06-16.
11. ↑  „Meistrų turnyro rezultatai" (anglų). Suarchyvuotas originalas 2022-05-24. Nuoroda tikrinta 2022-06-16.
12. ↑  „2014 m. 41-oji šachmatų olimiada Tromsėje (Norvegija)" (anglų). Nuoroda tikrinta 2022-06-15.
13. ↑  „2015 m. 20-asis Europos komandinis šachmatų čempionatas Reikjavike" (anglų). Nuoroda tikrinta 2022-06-15.
14. ↑  „Ričardas Raportas" (anglų). Nuoroda tikrinta 2022-06-16.

Nuorodos
--------

* Pasaulio geriausieji šachmatininkai. Richardas Raportas
* Richardo Raporto biografija ir partijos
* Richardas Raportas gladiatorius prie šachmatų lentos